Source: https://www.tax-fin-lex.si/Zbirke/SodnaPraksaList?nodeId=8b3ed8d6-2d6d-4752-994c-bec2b4db1c70
Timestamp: 2019-10-19 05:09:21+00:00

Document:
VSL sodba I Kp 196/2000
VSL21404
ZKP člen 96, 96/1, 96/3, 96, 96/1, 96/3.
Zavlačevanja kazenskega postopka ni mogoče pripisati v krivdo zasebnemu tožilcu, če je sodišče prve stopnje, ne da bi za to obstajali objektivni razlogi, prvi narok v zadevi razpisalo šele šest mesecev pred nastopom absolutnega zastaranja kazenskega pregona. Zato v tem primeru vsi stroški postopka bremenijo proračun (1. in 3. odstavek 96. člena ZKP).
VSC sodba Kp 69/00
VSC00537
KZ člen 217, 217/1, 217, 217/1. ZKP člen 373, 373.
dejansko stanje - goljufija - akceptni nalog
Tudi, če izdani akceptni nalog ni imel kritja (žiro račun je bil blokiran že ob izdaji, kakor tudi ob poskusu vnovčenja), je zgolj to dejstvo premalo za ugotovitev goljufivega namena v času sklepanja poslov, ker je bila okoriščena gospodarska družba že takrat v finančnih težavah, zaradi katerih je kmalu šla v stečaj.
VSC sklep Kp 52/00
VSC00543
KZ člen 133, 133/1. ZKP člen 373
kaznivo dejanje lahke telesne poškodbe - krivda - odločilna dejstva - nepopolno ugotovljeno dejansko stanje
Dejansko stanje je nepopolno ugotovljeno, če je sodišče prve stopnje zavrnilo dokazni predlog obrambe glede oškodovankinega predhodnega poškodovanja na isti roki, in če je ugotovilo krivdno obliko eventuelnega naklepa, pa je sploh ni oprlo na nobena ugotovljena dejstva.
VSL sklep II Cpg 131/00
VSL02019
ZIZ člen 65, 65/2, 65, 65/2.
Če upnik v danem roku izjavi, da ugovoru (tretjega) nasprotuje, napoti (izvršilno) sodišče vložnika ugovora tretjega, naj v določenem roku začne zoper upnika pravdo za ugotovitev, da izvršba na določen predmet ni dopustna (2. odst. 65. člena ZIZ); tako je sodišče prve stopnje z izpodbijanim sklepom tudi (pravilno) odločilo.
VSL sodba I Cpg 297/99
VSL01638
ZOR člen 501, 502, 503, 504, 505, 506, 507, 600, 501, 502, 503, 504, 505, 506, 507, 600.
pogodba o delu - garancija
Jamčevanje na podlagi garancije lahko uveljavlja kupec stvari le napram prodajalcu; proti popravljalcu pa le v primeru, če je od njega stvar tudi kupil.
VSC sodba Kp 63/00
VSC00536
KZ člen 48, 48/1, 48, 48/1.
izrek enotne kazni - pravice obdolženca
Izrek enotne kazni obsojencu, ki že prestaja kazen po poprejšnji obsodbi, je obvezen, zato ga sodišče prve stopnje o tem ni dolžno seznaniti niti ni dolžno zahtevati o tem njegovega stališča.
VSC sodba Kp 74/2000
VSC00685
KZ člen 54, 54. ZKP člen 506, 506.
preklic pogojne obsodbe - neizpolnitev posebnega pogoja - denarna obveznost
Če sicer prezadolženka obsojenka, ki redne mesečne dohodke porabi za plačilo drugih obveznosti, posebnega pogoja iz pogojne obsodbe - plačila s kaznivim dejanjem povzročene škode pa sploh ni začela izpolnjevati, prezadolženost ne more biti razlog za podaljšanje roka za izpolnitev posebnega pogoja iz pogojne obsodbe. Zato se pogojna obsodba upravičeno prekliče.
VSC sodba Kp 42/2000
VSC00510
ZKP člen 371, 371/1, 371/1-9, 371, 371/1, 371/1-9.
bistvena kršitev določb kazenskega postopka
Ne gre za bistveno kršitev določil kazenskega postopka iz 9. tč. I. odst. čl. 371 ZKP, če je sodišče prve stopnje prilagodilo datum storitve enega od dejanj dejanskim ugotovitvam, izhajajočim iz dokumentacije.
VSL sklep III Cpg 16/00
VSL01806
ZPPSL člen 99, 99/2, 99, 99/2.
zaključek stečajnega postopka
Na odločitev o zaključku stečaja ne more vplivati dejstvo, da imajo posamezni upniki zoper stečajnega dolžnika določene terjatve. Tako na odločitev o zaključku stečaja tudi ne more vplivati dejstvo, da je bila terjatev upnika - pritožnika v pravdi, na katero je bil napoten, pravnomočno ugotovljena, saj se v primeru zaključka stečaja po 2. odst. 99. čl. ZPPSL ne opravi razdelitev stečajne mase. Zato upnik tudi ne more priti do poplačila svoje terjatve.
VSL sodba in sklep I Cpg 260/99
VSL01841
ZPP (1977) člen 109, 201, 109, 201.
izpodbijanje pogodbe - nujno sosporništvo - pasivna legitimacija
Pri izpodbijanju pogodbe morajo nastopati kot stranke vse udeleženke pogodbe. Podano je nujno sosporništvo. Če tožnik toži le nekatere, ne pa vseh, je s tem v bistvu tožil napačno stranko. Zaradi pomanjkanja pasivne legitimacije je potrebno tožbeni zahtevek zavrniti kot neutemeljen. Vprašanje ali je tožena pravilna stranka glede na pravila materialnega prava o nujnem sosporništvu, je vprašanje pravilne uporabe materialnega prava (utemeljenosti tožbenega zahtevka) ne pa preizkus ali je podana procesna predpostavka za pravdo. Zato v primeru kadar tožba ne zajema kot tožence vseh oseb, ne pride v poštev poprava tožbe. Ne gre namreč za pomanjkljivost zaradi katere se s tožbo ne more v redu postopati, in zato sodišče ni dolžno ukrepati po 109. členu ZPP.
VSL sklep II Cpg 108/00
VSL02016
ZIZ člen 30, 141, 141/2, 151, 30, 141, 141/2, 151.
ustavitev izvršbe - pravni interes
Sklep o ustavitvi izvršbe na računu pri banki za dolžnika ne pomeni neugodne odločbe, temveč nasprotno; po tem sklepu se izvršba ne bo več nadaljevala z dvemi sredstvi, kot je bila dovoljena s sklepom o izvršbi, ampak le še z enim - prodajo premičnin, zato dolžnik nima pravnega interesa za pritožbo.
VSL sodba I Cpg 1467/99
VSL01881
ZPP (1977) člen 219, 221a, 219, 221a.
Vsaka stranka mora navesti dejstva in predlagati dokaze, na katere opira svoj zahtevek. Ob ugovoru toženca glede dobave blaga je potrebno predložiti o tem dokaz - dobavnico, saj je račun enostranska listina in za samo odločitev o dobavi blaga ne zadostuje. V primeru, da ta dokaz ni predložen, dobave blaga pa ne potrjujejo niti priče, stranka tega dejstva - dobave blaga ni izkazala.
VSC sklep Kp 32/2000
VSC00511
ZKP člen 420, 420/1, 420/1-3.
Ne gre za nova dejstva na podlagi katerih je moč dopustiti obnovo kazenskega postopka, če je ta presojalo sodišče v rednem postopku.
VSC sklep Kp 83/00
VSC00539
umik obtožbe - plačilo stroškov - odmera povprečnine
Če oškodovanec kot tožilec ob umiku obtožbe ne obvesti sodišča prve stopnje o stroškovni poravnavi z obdolžencem, in mu zato sodišče prve stopnje naloži v plačilo stroške kazenskega postopka vključno s povprečnino, takšne poravnave ni mogoče ustrezno uveljaviti v pritožbi zoper stroškovni del sklepa o ustavitvi kazenskega postopka, saj je ta, upoštevajoč stanje zadeve ob umiku, formalno in materialno pravilen. Povprečnina se odmeri vedno ne glede na stroškovno poravnavo, od katere je odvisno le, kdo jo bo plačal.
VSK sodba Cp 634/99
VSK00408
ZPP (1977) člen 331, 338, 353, 331, 338, 353.
sodba na podlagi odpovedi - pritožbeni razlog
Odpoved tožbenemu zahtevku ni bila dana v zmoti, če je tožnik brez utemeljenega razloga pričakoval določeno ravnanje toženca, pa toženec kasneje ni ravnal v skladu s tožnikovimi pričakovanji.
VSC sklep Kp 45/00
VSC00529
KZ člen 146, 146/1, 146, 146/1.
VSL sklep II Cpg 132/2000
VSL02103
ZIZ člen 15, 15. ZPP člen 133, 133/1, 142, 142/1, 142/5, 133, 133/1, 142, 142/1, 142/5.
prepozen ugovor - pravilna vročitev
Dolžnik, ki je prepozno vložil ugovor z navedbo, da je sklep o izvršbi prejela "oseba, ki ne ve, kako pomemben je rok", niti ne ugovarja pravilnosti opravljene vročitve, tj. da sklepa o izvršbi ni prejela (pooblaščena) oseba, navedena v 1. odst. 133. člena ZPP/99.
VSL sodba I Cpg 248/99
VSL01847
ZPP (1977) člen 206, 207, 207/1, 207/2, 211, 206, 207, 207/1, 207/2, 211.
pravni interes - obvestilo stranki
O samem vstopu intervenienta v pravdo ne odloča sodišče na predlog zainteresirane stranke. Odloča le o morebitnem predlogu stranke za zavrnitev intervencije, če stranka intervenientu oporeka pravico udeležbe v postopku (1. in. 2. odst. 207. člena ZPP/77).
VSL sodba I Cpg 1493/99
VSL01893
Določila pogodbe se uporabljajo tako kot se glasijo.
VSL sklep I Cpg 286/99
VSL01863
Iz zapisnika o glavni obravnavi izhaja, da se je za toženo stranko naroka udeležil pooblaščenec, ki je predlagal zaslišanje direktorja, čemur je sodišče prve stopnje s sklepom ugodilo, vendar pa na kasnejšo glavno obravnavo za toženo stranko na narok ni pristopil nihče; torej tudi njen direktor ne; zato ni mogel biti zaslišan. Sodišče prve stopnje je sicer ugotovilo, da predloženi pogodbi o poslovnem sodelovanju nista skladni v 9. členu; navkljub dokazani različnosti pa je štelo, da je bila pogodba sklenjena. Ker iz predloženih pogodb ni mogoče zaključiti, da bi bila med strankama sklenjena (katerakoli) pogodba, je seveda napačen tudi zaključek, da sta se stranki dogovorili za (oz. opredelili) blago in ceno.

References: ZKP 
 sodišče 
 ZKP 
 ZKP 
 sodišče 
 sodišče 
 sodišče 
 sodišče 
 ZKP 

ZKP 
 sodišče 
 sodišče 

ZKP 
 sodišče 
 sodišče 
 sodišče 
 sodišče 
 Sodišče